AMATA "2020Q1

บริษัท อมตะ คอร์ปอเรชัน จำกัด (มหาชน) และบริษัทย่อย

หมายเหตุประกอบงบการเงินรวมระหว่างกาล

สำหรับงวดสามเดือนสิ้นสุดวันที่ 31 มีนาคม 2563

1.	ข้อมูลทั่วไป

1.1	การแพร่ระบาดของโรคติดเชื้อไวรัสโคโรนา 2019

สถานการณ์การแพร่ระบาดของโรคติดเชื้อไวรัสโคโรนา 2019 ที่ปัจจุบันได้ขยายวงกว้างขึ้นอย่างต่อเนื่อง ทำให้เกิดการชะลอตัวของเศรษฐกิจ และมีผลกระทบต่อธุรกิจและอุตสาหกรรมส่วนใหญ่ สถานการณ์ดังกล่าวอาจนำมาซึ่งความไม่แน่นอนและผลกระทบต่อสภาพแวดล้อมของการดำเนินธุรกิจ ฝ่ายบริหารของกลุ่มบริษัทติดตามความคืบหน้าของสถานการณ์ดังกล่าวและประเมินผลกระทบทางการเงินเกี่ยวกับมูลค่าของสินทรัพย์ ประมาณการหนี้สินและหนี้สินที่อาจเกิดขึ้นอย่างต่อเนื่อง ทั้งนี้ฝ่ายบริหารได้ใช้ประมาณการและดุลยพินิจในประเด็นต่าง ๆ เมื่อสถานการณ์มีการเปลี่ยนแปลง

1.2	เกณฑ์ในการจัดทำงบการเงินระหว่างกาล

งบการเงินระหว่างกาลนี้จัดทำขึ้นตามมาตรฐานการบัญชี ฉบับที่ 34 เรื่อง การรายงานทางการเงินระหว่างกาล โดยบริษัทฯเลือกนำเสนองบการเงินระหว่างกาลแบบย่อ อย่างไรก็ตามบริษัทฯได้แสดงรายการในงบแสดงฐานะการเงิน งบกำไรขาดทุน งบกำไรขาดทุนเบ็ดเสร็จ งบแสดงการเปลี่ยนแปลงส่วนของผู้ถือหุ้น และงบกระแสเงินสดในรูปแบบเช่นเดียวกับงบการเงินประจำปี

งบการเงินระหว่างกาลนี้จัดทำขึ้นเพื่อให้ข้อมูลเพิ่มเติมจากงบการเงินประจำปีที่นำเสนอครั้งล่าสุด ดังนั้นงบการเงินระหว่างกาลจึงเน้นการให้ข้อมูลเกี่ยวกับกิจกรรม เหตุการณ์และสถานการณ์ใหม่ๆ เพื่อไม่ให้ข้อมูลที่นำเสนอซ้ำซ้อนกับข้อมูลที่ได้รายงานไปแล้ว ผู้ใช้งบการเงินควรใช้งบการเงินระหว่างกาลนี้ควบคู่ไปกับงบการเงินประจำปีล่าสุด

งบการเงินระหว่างกาลฉบับภาษาไทยเป็นงบการเงินฉบับที่บริษัทฯใช้เป็นทางการตามกฎหมาย                      งบการเงินระหว่างกาลฉบับภาษาอังกฤษแปลมาจากงบการเงินระหว่างกาลฉบับภาษาไทยนี้

1.3	เกณฑ์ในการจัดทำงบการเงินรวม

งบการเงินรวมระหว่างกาลนี้จัดทำขึ้นโดยรวมงบการเงินของกลุ่มบริษัท และได้จัดทำขึ้นโดยใช้หลักเกณฑ์เดียวกับงบการเงินรวมสำหรับปีสิ้นสุดวันที่ 31 ธันวาคม 2562 โดยไม่มีการเปลี่ยนแปลงโครงสร้างที่สำคัญเกี่ยวกับบริษัทย่อยในระหว่างงวด ยกเว้นตามที่กล่าวไว้ในหมายเหตุประกอบงบการเงินรวมระหว่างกาลข้อ 6

1.4	มาตรฐานการรายงานทางการเงินใหม่ที่เริ่มมีผลบังคับใช้ในงวดปัจจุบัน

ในระหว่างงวด กลุ่มบริษัทได้นำมาตรฐานการรายงานทางการเงินและการตีความมาตรฐานการรายงานทางการเงินฉบับปรับปรุง (ปรับปรุง 2562) และฉบับใหม่ จำนวนหลายฉบับ ซึ่งมีผลบังคับใช้สำหรับงบการเงินที่มีรอบระยะเวลาบัญชีที่เริ่มในหรือหลังวันที่ 1 มกราคม 2563 มาถือปฏิบัติ มาตรฐานการรายงานทางการเงินดังกล่าวได้รับการปรับปรุงหรือจัดให้มีขึ้นเพื่อให้มีเนื้อหาเท่าเทียมกับมาตรฐานการรายงานทางการเงินระหว่างประเทศ โดยส่วนใหญ่เป็นการอธิบายให้ชัดเจนเกี่ยวกับวิธีปฏิบัติทางการบัญชีและการให้แนวปฏิบัติทางการบัญชีกับผู้ใช้มาตรฐาน การนำมาตรฐานการรายงานทางการเงินดังกล่าวมาถือปฏิบัตินี้ไม่มีผลกระทบอย่างเป็นสาระสำคัญต่องบการเงินของกลุ่มบริษัท อย่างไรก็ตาม มาตรฐานการรายงานทางการเงินฉบับใหม่ซึ่งได้มีการเปลี่ยนแปลงหลักการสำคัญ สามารถสรุปได้ดังนี้

มาตรฐานการรายงานทางการเงิน กลุ่มเครื่องมือทางการเงิน

มาตรฐานการรายงานทางการเงิน กลุ่มเครื่องมือทางการเงิน ประกอบด้วยมาตรฐานและการตีความมาตรฐาน จำนวน 5 ฉบับ ได้แก่

มาตรฐานการรายงานทางการเงินกลุ่มดังกล่าวข้างต้น กำหนดหลักการเกี่ยวกับการจัดประเภทและการวัดมูลค่าเครื่องมือทางการเงินด้วยมูลค่ายุติธรรมหรือราคาทุนตัดจำหน่ายโดยพิจารณาจากประเภทของตราสารทางการเงิน ลักษณะของกระแสเงินสดตามสัญญาและแผนธุรกิจของกิจการ (Business Model) หลักการเกี่ยวกับวิธีการคำนวณการด้อยค่าของเครื่องมือทางการเงินโดยใช้แนวคิดของผลขาดทุนด้านเครดิตที่คาดว่าจะเกิดขึ้น และหลักการเกี่ยวกับการบัญชีป้องกันความเสี่ยง รวมถึงการแสดงรายการและการเปิดเผยข้อมูลเครื่องมือทางการเงิน

กลุ่มบริษัทนำมาตรฐานการรายงานทางการเงินกลุ่มนี้มาถือปฏิบัติโดยรับรู้ผลกระทบสะสมของการนำมาตรฐานการรายงานทางการเงินกลุ่มนี้มาถือปฏิบัติครั้งแรกโดยปรับปรุงกับกำไรสะสม ณ วันที่ 1 มกราคม 2563 และไม่ปรับย้อนหลังงบการเงินปีก่อนที่แสดงเปรียบเทียบ

ผลสะสมของเปลี่ยนแปลงนโยบายการบัญชีแสดงอยู่ในหมายเหตุประกอบงบการเงินข้อ 2

มาตรฐานการรายงานทางการเงิน ฉบับที่ 16 เรื่อง สัญญาเช่า

มาตรฐานการรายงานทางการเงิน ฉบับที่ 16 ใช้แทนมาตรฐานการบัญชี ฉบับที่ 17 เรื่อง สัญญาเช่า และการตีความมาตรฐานบัญชีที่เกี่ยวข้อง มาตรฐานฉบับนี้ได้กำหนดหลักการของการรับรู้รายการ การวัดมูลค่า การแสดงรายการและการเปิดเผยข้อมูลของสัญญาเช่า และกำหนดให้ผู้เช่ารับรู้สินทรัพย์และหนี้สินสำหรับสัญญาเช่าทุกรายการที่มีระยะเวลาในการเช่ามากกว่า 12 เดือน เว้นแต่สินทรัพย์อ้างอิงนั้นมีมูลค่าต่ำ

การบัญชีสำหรับผู้ให้เช่าไม่มีการเปลี่ยนแปลงอย่างมีสาระสำคัญจากมาตรฐานการบัญชี ฉบับที่ 17                ผู้ให้เช่ายังคงต้องจัดประเภทสัญญาเช่าเป็นสัญญาเช่าดำเนินงานหรือสัญญาเช่าเงินทุน

กลุ่มบริษัทนำมาตรฐานการรายงานทางการเงินฉบับนี้มาถือปฏิบัติโดยรับรู้ผลกระทบสะสมของการนำมาตรฐานการรายงานทางการเงินฉบับนี้มาถือปฏิบัติครั้งแรกโดยปรับปรุงกับกำไรสะสม ณ วันที่                 1 มกราคม 2563 และไม่ปรับย้อนหลังงบการเงินปีก่อนที่แสดงเปรียบเทียบ

ผลสะสมของเปลี่ยนแปลงนโยบายการบัญชีแสดงอยู่ในหมายเหตุประกอบงบการเงินข้อ 2

1.5	นโยบายการบัญชีที่สำคัญ

งบการเงินระหว่างกาลนี้จัดทำขึ้นโดยใช้นโยบายการบัญชีและวิธีการคำนวณเช่นเดียวกับที่ใช้ในงบการเงินสำหรับปีสิ้นสุดวันที่ 31 ธันวาคม 2562 ยกเว้นการเปลี่ยนแปลงนโยบายการบัญชีเรื่องเครื่องมือทางการเงินและสัญญาเช่า

1.5.1	เครื่องมือทางการเงิน

การด้อยค่าของสินทรัพย์ทางการเงิน

กลุ่มบริษัทรับรู้ผลขาดทุนด้านเครดิตที่คาดว่าจะเกิดขึ้นต่อสินทรัพย์ทางการเงินที่วัดมูลค่าด้วยวิธีราคาทุนตัดจำหน่ายโดยไม่จำเป็นต้องรอให้เหตุการณ์ที่มีการด้อยค่าด้านเครดิตเกิดขึ้นก่อน กลุ่มบริษัทพิจารณาการเปลี่ยนแปลงในความเสี่ยงด้านเครดิตของสินทรัพย์ทางการเงินเป็นระดับ และกำหนดวิธีการวัดค่าเผื่อผลขาดทุนด้านเครดิตและการคำนวณดอกเบี้ยที่แท้จริงที่แตกต่างกันในแต่ละระดับ โดยมีข้อยกเว้นสำหรับลูกหนี้การค้าหรือสินทรัพย์ที่เกิดจากสัญญาที่ไม่มีองค์ประกอบเกี่ยวกับการจัดหาเงินที่มีนัยสำคัญและลูกหนี้ตามสัญญาเช่า ซึ่งกลุ่มบริษัทใช้วิธีการอย่างง่ายในการพิจารณาค่าเผื่อผลขาดทุนที่คาดว่าจะเกิดขึ้นตลอดอายุ

1.5.2	สัญญาเช่า

สินทรัพย์สิทธิการใช้

กลุ่มบริษัทรับรู้สินทรัพย์สิทธิการใช้ ณ วันที่สัญญาเช่าเริ่มมีผล สินทรัพย์สิทธิการใช้วัดมูลค่าด้วยราคาทุนหักค่าเสื่อมราคาสะสม ผลขาดทุนจากการด้อยค่าสะสม และปรับปรุงด้วยการวัดมูลค่าของหนี้สินตามสัญญาเช่าใหม่ ราคาทุนของสินทรัพย์สิทธิการใช้ประกอบด้วยจำนวนเงินของหนี้สินตามสัญญาเช่าจากการวัดมูลค่าเริ่มแรก ต้นทุนทางตรงเริ่มแรกที่เกิดขึ้น จำนวนเงินที่จ่ายชำระตามสัญญาเช่า ณ วันที่สัญญาเช่าเริ่มมีผลหรือก่อนวันที่สัญญาเช่าเริ่มมีผล และหักด้วยสิ่งจูงใจตามสัญญาเช่าที่ได้รับ

หากกลุ่มบริษัทไม่มีความเชื่อมั่นอย่างสมเหตุสมผลว่าความเป็นเจ้าของในสินทรัพย์อ้างอิงจะถูกโอนให้แก่กลุ่มบริษัทเมื่อสิ้นสุดอายุสัญญาเช่า สินทรัพย์สิทธิการใช้จะถูกคิดค่าเสื่อมราคาโดยวิธีเส้นตรงนับจากวันที่สัญญาเช่าเริ่มมีผลจนถึงวันสิ้นสุดของอายุการให้ประโยชน์ของสินทรัพย์สิทธิการใช้หรือวันสิ้นสุดอายุสัญญาเช่าแล้วแต่วันใดจะเกิดขึ้นก่อน

หนี้สินตามสัญญาเช่า

ณ วันที่สัญญาเช่าเริ่มมีผล กลุ่มบริษัทรับรู้หนี้สินตามสัญญาเช่าด้วยมูลค่าปัจจุบันของจำนวนเงินที่ต้องจ่ายตามสัญญาเช่า คิดลดด้วยอัตราดอกเบี้ยตามนัยของสัญญาเช่าหรืออัตราดอกเบี้ยเงินกู้ยืมส่วนเพิ่มของกลุ่มบริษัท หลังจากวันที่สัญญาเช่าเริ่มมีผล มูลค่าตามบัญชีของหนี้สินตามสัญญาเช่าจะเพิ่มขึ้นโดยสะท้อนดอกเบี้ยจากหนี้สินตามสัญญาเช่าและลดลงโดยสะท้อนการจ่ายชำระตามสัญญาเช่าที่จ่ายชำระแล้ว นอกจากนี้ มูลค่าตามบัญชีของหนี้สินตามสัญญาเช่าจะถูกวัดมูลค่าใหม่เมื่อมีการเปลี่ยนแปลงหรือประเมินสัญญาเช่าใหม่

สัญญาเช่าระยะสั้นและสัญญาเช่าซึ่งสินทรัพย์อ้างอิงมีมูลค่าต่ำ

จำนวนเงินที่ต้องจ่ายตามสัญญาเช่าที่มีอายุสัญญาเช่า 12 เดือนหรือน้อยกว่านับตั้งแต่วันที่สัญญาเช่าเริ่มมีผล หรือสัญญาเช่าซึ่งสินทรัพย์อ้างอิงมีมูลค่าต่ำ จะถูกรับรู้เป็นค่าใช้จ่ายตามวิธีเส้นตรงตลอดอายุสัญญาเช่า

2.	ผลสะสมจากการเปลี่ยนแปลงนโยบายการบัญชีเนื่องจากการนำมาตรฐานการรายงานทางการเงินใหม่มาถือปฏิบัติ

ตามที่กล่าวในหมายเหตุประกอบงบการเงินข้อ 1.4 กลุ่มบริษัทได้นำมาตรฐานการรายงานทางการเงินกลุ่มเครื่องมือทางการเงิน และมาตรฐานการรายงานทางการเงิน ฉบับที่ 16 มาถือปฏิบัติในระหว่างงวดปัจจุบัน โดยกลุ่มบริษัทได้เลือกปรับผลสะสมจากการเปลี่ยนแปลงโดยปรับปรุงกับกำไรสะสม ณ วันที่ 1 มกราคม 2563 และไม่ปรับย้อนหลังงบการเงินงวดก่อนที่แสดงเปรียบเทียบ

ผลกระทบต่อกำไรสะสมต้นงวดปี 2563 จากการเปลี่ยนแปลงนโยบายการบัญชีเนื่องจากการนำมาตรฐานเหล่านี้มาถือปฏิบัติ แสดงได้ดังนี้

2.1	สัญญาเช่า

การนำมาตรฐานการรายงานทางการเงิน ฉบับที่ 16 มาถือปฏิบัติครั้งแรก กลุ่มบริษัทรับรู้หนี้สินตามสัญญาเช่าสำหรับสัญญาเช่าที่เคยจัดประเภทเป็นสัญญาเช่าดำเนินงานด้วยมูลค่าปัจจุบันของเงินจ่ายชำระตามสัญญาเช่าที่เหลืออยู่คิดลดด้วยอัตราดอกเบี้ยเงินกู้ยืมส่วนเพิ่มของกลุ่มบริษัท ณ วันที่ 1 มกราคม 2563 สำหรับสัญญาเช่าที่เคยจัดประเภทเป็นสัญญาเช่าเงินทุน กลุ่มบริษัทรับรู้มูลค่าตามบัญชีของสินทรัพย์และหนี้สินตามสัญญาเช่าด้วยมูลค่าตามบัญชีเดิมก่อนวันที่นำมาตรฐานการรายงานทางการเงิน ฉบับที่ 16                    มาถือปฏิบัติครั้งแรก

รายการปรับปรุงสินทรัพย์สิทธิการใช้และลูกหนี้ตามสัญญาเช่า จากการนำมาตรฐานการรายงานทางการเงิน ฉบับที่ 16 มาถือปฏิบัติครั้งแรก ณ วันที่ 1 มกราคม 2563 สรุปได้ดังนี้

3.	รายการธุรกิจกับกิจการที่เกี่ยวข้องกัน

ในระหว่างงวด กลุ่มบริษัทฯมีรายการธุรกิจที่สำคัญกับบุคคลหรือกิจการที่เกี่ยวข้องกัน รายการธุรกิจดังกล่าวเป็นไปตามเงื่อนไขทางการค้าและเกณฑ์ตามที่ตกลงกันระหว่างบริษัทฯและบุคคลหรือกิจการ               ที่เกี่ยวข้องกันเหล่านั้น ซึ่งเป็นไปตามปกติธุรกิจโดยสามารถสรุปได้ดังนี้

ยอดคงค้างระหว่างบริษัทฯและบริษัทที่เกี่ยวข้องกัน ณ วันที่ 31 มีนาคม 2563 และวันที่ 31 ธันวาคม 2562                    มีรายละเอียดดังนี้

เงินให้กู้ยืมและเงินกู้ยืมระหว่างบริษัทฯ บริษัทย่อย และกิจการที่เกี่ยวข้องกัน

ยอดคงค้างของเงินให้กู้ยืมและเงินกู้ยืมระหว่างบริษัทฯ บริษัทย่อย และกิจการที่เกี่ยวข้องกัน ณ วันที่           31 มีนาคม 2563 และวันที่ 31 ธันวาคม 2562 และการเคลื่อนไหวของเงินให้กู้ยืมและเงินกู้ยืมดังกล่าว                             มีรายละเอียดดังนี้

ค่าตอบแทนกรรมการและผู้บริหาร

ในระหว่างงวดสามเดือนสิ้นสุดวันที่ 31 มีนาคม 2563 และ 2562 กลุ่มบริษัทมีค่าใช้จ่ายผลประโยชน์พนักงานที่ให้แก่กรรมการและผู้บริหาร ดังต่อไปนี้

ภาระค้ำประกันกับกิจการที่เกี่ยวข้องกัน

กลุ่มบริษัทมีภาระจากการค้ำประกันให้กับกิจการที่เกี่ยวข้องกันตามที่กล่าวไว้ในหมายเหตุประกอบ                   งบการเงินรวมระหว่างกาลข้อ 13

4.	ลูกหนี้การค้าและลูกหนี้อื่น

ยอดคงเหลือของลูกหนี้การค้า ณ วันที่ 31 มีนาคม 2563 และวันที่ 31 ธันวาคม 2562 แยกตามอายุหนี้ที่       คงค้างนับจากวันที่ถึงกำหนดชำระได้ดังนี้

5.	ต้นทุนการพัฒนาอสังหาริมทรัพย์

ณ วันที่ 31 มีนาคม 2563 บริษัท อมตะซิตี้ ระยอง จำกัด มีที่ดินส่วนหนึ่งจำนวน 88 ล้านบาท (31 ธันวาคม 2562: จำนวน 88 ล้านบาท) ซึ่งเป็นที่ดินที่อยู่ระหว่างรอการโอนกรรมสิทธิ์จากผู้ขายที่ดินมาเป็นของบริษัทดังกล่าว

6.	เงินลงทุนในบริษัทย่อย

ในระหว่างไตรมาสหนึ่งของปีปัจจุบัน บริษัทฯได้ลงทุนหุ้นสามัญใน Amata Asia (Myanmar) Limited เพิ่มเติมเป็นจำนวน 30 ล้านบาท โดยไม่มีการเปลี่ยนแปลงเกี่ยวกับโครงสร้างผู้ถือหุ้นในบริษัทดังกล่าว นอกจากนี้ Amata Asia (Myanmar) Limited ได้ลงทุนเพิ่มใน Yangon Amata Smart and Eco City Limited เป็นจำนวนเงิน 32 ล้านบาท โดยไม่มีการเปลี่ยนแปลงเกี่ยวกับโครงสร้างผู้ถือหุ้นในบริษัทดังกล่าว

ในระหว่างงวดสามเดือนสิ้นสุดวันที่ 31 มีนาคม 2563 บริษัทฯไม่ได้บันทึกรับเงินปันผลจากบริษัทย่อย (งวดสามเดือนสิ้นสุดวันที่ 31 มีนาคม 2562: จำนวน 2 ล้านบาท)

7.	เงินลงทุนในบริษัทร่วม

ในระหว่างงวดสามเดือนสิ้นสุดวันที่ 31 มีนาคม 2563 บริษัทฯได้บันทึกรับเงินปันผลจากบริษัทร่วมเป็นจำนวนเงิน 10 ล้านบาท (งวดสามเดือนสิ้นสุดวันที่ 31 มีนาคม 2562: จำนวน 5 ล้านบาท)

ส่วนแบ่งกำไรจากเงินลงทุนในบริษัทร่วมคำนวณจากงบการเงินสำหรับงวดสามเดือนสิ้นสุดวันที่ 31 มีนาคม 2563 ของบริษัทร่วมแต่ละแห่ง โดยงบการเงินรวมของบริษัท อมตะ บี.กริม เพาเวอร์ จำกัด และบริษัทย่อย และงบการเงินของกองทรัสต์เพื่อการลงทุนในอสังหาริมทรัพย์และสิทธิการเช่าอมตะ ซัมมิทโกรท สำหรับงวดดังกล่าวได้รับการสอบทานโดยผู้สอบบัญชีของบริษัทดังกล่าวแล้ว (รวมส่วนแบ่งกำไรเป็นจำนวนเงินรวม 4 ล้านบาทหรือคิดเป็นร้อยละ 28 ของส่วนแบ่งกำไรจากเงินลงทุนในบริษัทร่วมสำหรับงวดสามเดือนทั้งหมด) ในขณะที่งบการเงินของบริษัทร่วมอื่นๆสำหรับงวดเดียวกันได้จัดทำขึ้นโดยฝ่ายบริหารของบริษัทดังกล่าว ฝ่ายบริหารของกลุ่มบริษัทเชื่อว่างบการเงินดังกล่าวไม่มีความแตกต่างอย่างเป็นสาระสำคัญหาก                         งบการเงินดังกล่าวได้รับการตรวจสอบหรือสอบทานโดยผู้สอบบัญชี

8.	อสังหาริมทรัพย์เพื่อการลงทุน

ณ วันที่ 31 มีนาคม 2563 บริษัท อมตะ ซัมมิท เรดดี้ บิลท์ จำกัด ได้จดจำนองอสังหาริมทรัพย์เพื่อการลงทุนจำนวน 99 ล้านบาท (31 ธันวาคม 2562: จำนวน 100 ล้านบาท) เพื่อค้ำประกันเงินกู้ยืมระยะยาวตามที่กล่าวไว้ในหมายเหตุประกอบงบการเงินรวมระหว่างกาลข้อ 13

9.	ที่ดิน อาคารและอุปกรณ์

10.	สินทรัพย์สิทธิการใช้ ลูกหนี้ตามสัญญาเช่าเงินทุนและหนี้สินตามสัญญาเช่า

รายการสินทรัพย์สิทธิการใช้และลูกหนี้ตามสัญญาเช่าเงินทุน ณ วันที่ 31 มีนาคม 2563 สรุปได้ดังนี้

มูลค่าตามบัญชีของหนี้สินตามสัญญาเช่าซึ่งจะวัดมูลค่าหนี้สินตามสัญญาเช่าใหม่ เมื่อมีการเปลี่ยนแปลงอายุสัญญาเช่าหรือจำนวนเงินที่ต้องจ่ายชำระ ณ วันที่ 31 มีนาคม 2563 แสดงได้ดังนี้

ทั้งนี้ ตามลักษณะของการดำเนินธุรกิจของกลุ่มบริษัทย่อยในประเทศเวียดนาม กลุ่มบริษัทดังกล่าวจะนำสินทรัพย์สิทธิการใช้บางส่วนโอนให้กับลูกค้า เพื่อใช้ประโยชน์ตามระยะเวลาที่เหลือของสัญญาและเก็บค่าเช่าตามอัตราค่าเช่าที่รัฐบาลเวียดนามเรียกเก็บจากกลุ่มบริษัทดังกล่าว จึงส่งผลให้มีการบันทึกลูกหนี้ตามสัญญาเช่าเงินทุนในเงื่อนไขดังกล่าวเป็นของกลุ่มบริษัทย่อยในประเทศเวียดนามทั้งจำนวน ซึ่งสินทรัพย์สิทธิการใช้ส่วนที่เหลือประกอบด้วยสินทรัพย์สิทธิการใช้ที่ยังไม่ได้โอนให้ลูกค้าเพื่อใช้ประโยชน์                               เป็นส่วนหนึ่งของอสังหาริมทรัพย์เพื่อการลงทุนและส่วนหนึ่งของยานพาหนะ

11.	ที่ดินรอการพัฒนาในอนาคต

ณ วันที่ 31 มีนาคม 2563 กลุ่มบริษัทมีที่ดินส่วนหนึ่งจำนวน 1,306 ล้านบาท และเฉพาะของบริษัทฯ จำนวน 14 ล้านบาท (31 ธันวาคม 2562: จำนวน 1,306 ล้านบาท และเฉพาะของบริษัทฯจำนวน 14 ล้านบาท) ซึ่งเป็นที่ดินที่อยู่ระหว่างรอการโอนกรรมสิทธิ์จากผู้ขายที่ดินมาเป็นของกลุ่มบริษัท

12.	เจ้าหนี้การค้าและเจ้าหนี้อื่น

13.	เงินกู้ยืมระยะยาว

การเคลื่อนไหวของบัญชีเงินกู้ยืมระยะยาวสำหรับงวดสามเดือนสิ้นสุดวันที่ 31 มีนาคม 2563 มีรายละเอียดดังนี้

ภายใต้สัญญาเงินกู้ยืมบางฉบับกำหนดให้กลุ่มบริษัทต้องปฏิบัติตามเงื่อนไขทางการเงินบางประการตามที่ระบุในสัญญา เช่น การดำรงอัตราส่วนหนี้สินต่อส่วนของผู้ถือหุ้นและอัตราส่วนความสามารถในการชำระหนี้ให้เป็นไปตามอัตราที่กำหนดในสัญญา เป็นต้น รวมถึงกลุ่มบริษัทจะไม่นำที่ดินโครงการไปจดจำนองหรือก่อภาระผูกพันในทรัพย์สินกับบุคคลอื่นตลอดอายุสัญญาเงินกู้ และการจ่ายเงินปันผลของกลุ่มบริษัทจะต้องได้รับอนุมัติจากธนาคารก่อน

เงินกู้ยืมของ Amata City Long Thanh JSC. ค้ำประกันโดยบริษัท อมตะ วีเอ็น จำกัด (มหาชน) และ Amata City Bienhoa JSC. สำหรับเงินกู้ยืมของ Amata City Bienhoa JSC ค้ำประกันโดยบริษัท อมตะ วีเอ็น จำกัด (มหาชน) เงินกู้ยืมระยะยาวของบริษัท อมตะ ซัมมิท เรดดี้ บิลท์ จำกัด ค้ำประกันโดยการจำนองที่ดินตามที่กล่าวไว้ในหมายเหตุประกอบงบการเงินรวมระหว่างกาลข้อ 8

ณ วันที่ 31 มีนาคม 2563 กลุ่มบริษัทมีวงเงินกู้ยืมระยะยาวตามสัญญาเงินกู้ที่ยังมิได้เบิกใช้เป็นจำนวน 3,439 ล้านบาท จำนวน 3 ล้านเหรียญสหรัฐฯ และเฉพาะของบริษัทฯเป็นจำนวน 724 ล้านบาท (31 ธันวาคม 2562: จำนวน 3,450 ล้านบาท จำนวน 3 ล้านเหรียญสหรัฐ และจำนวน 111 พันล้านเวียดนามด่ง)

14.	หุ้นกู้ระยะยาว

หุ้นกู้ระยะยาวเป็นหุ้นกู้ชนิดระบุชื่อผู้ถือ ประเภทไม่ด้อยสิทธิ ไม่มีหลักประกันและมีผู้แทนผู้ถือหุ้นกู้ ไม่มีสิทธิในการไถ่ถอนหุ้นกู้ก่อนกำหนด โดยมีกำหนดจ่ายดอกเบี้ยทุกๆ 6 เดือน

ภายใต้สัญญาหุ้นกู้ของบริษัทฯมีข้อกำหนดว่าด้วยสิทธิและหน้าที่ของผู้ออกหุ้นกู้และผู้ถือหุ้นกู้                             หลายประการซึ่งบริษัทฯจะต้องปฏิบัติตาม เช่น การดำรงอัตราส่วนทางการเงิน ข้อจำกัดเกี่ยวกับการจ่ายเงินปันผลในกรณีที่บริษัทฯผิดนัดชำระหนี้ตามหุ้นกู้ และการทำธุรกรรมระหว่างบริษัทฯกับกิจการที่เกี่ยวข้องกันซึ่งระบุให้ต้องมีเงื่อนไขที่สมเหตุสมผล เป็นต้น

15.	ภาษีเงินได้

กลุ่มบริษัทบันทึกภาษีเงินได้ระหว่างกาลตามจำนวนที่คาดว่าจะจ่ายให้กับหน่วยงานจัดเก็บภาษีของรัฐ                 โดยคำนวณจากกำไรทางภาษีตามหลักเกณฑ์ที่กำหนดในกฎหมายภาษีอากรคูณด้วยอัตราภาษีเฉลี่ยทั้งปี                 ที่ประมาณไว้

ภาษีเงินได้สำหรับงวดสามเดือนสิ้นสุดวันที่ 31 มีนาคม 2563 และ 2562 สรุปได้ดังนี้

สินทรัพย์ภาษีเงินได้รอการตัดบัญชีประกอบด้วยผลแตกต่างชั่วคราวที่เกิดจากเงินมัดจำและเงินรับล่วงหน้าจากลูกค้าและสำรองผลประโยชน์ระยะยาวของพนักงาน

หนี้สินภาษีเงินได้รอการตัดบัญชีประกอบด้วยผลแตกต่างชั่วคราวที่เกิดจากรายได้จากการให้ใช้สิทธิ                                เหนือพื้นดินและกำไรจากการขายอสังหาริมทรัพย์ที่ยังไม่รับรู้ทางภาษี

16.	ข้อมูลทางการเงินจำแนกตามส่วนงาน

ข้อมูลส่วนงานดำเนินงานที่นำเสนอนี้สอดคล้องกับรายงานภายในของบริษัทฯที่ผู้มีอำนาจตัดสินใจสูงสุดด้านการดำเนินงานได้รับและสอบทานอย่างสม่ำเสมอเพื่อใช้ในการตัดสินใจในการจัดสรรทรัพยากรให้กับส่วนงานและประเมินผลการดำเนินงานของส่วนงาน

กลุ่มบริษัทใช้เกณฑ์ในการกำหนดราคาระหว่างกันตามที่กล่าวไว้ในหมายเหตุประกอบงบการเงินรวมระหว่างกาลข้อ 3

ข้อมูลรายได้และกำไรของส่วนงานของกลุ่มบริษัทสำหรับงวดสามเดือนสิ้นสุดวันที่ 31 มีนาคม 2563 และ 2562 มีดังต่อไปนี้

ส่วนงานทางธุรกิจ

ส่วนงานทางภูมิศาสตร์

17.	ภาระผูกพันเกี่ยวกับรายจ่ายฝ่ายทุน

ณ วันที่ 31 มีนาคม 2563 บริษัทย่อยมีภาระผูกพันรายจ่ายฝ่ายทุนเป็นจำนวน 200 ล้านบาทและจำนวน                                32 พันล้านเวียดนามด่ง ที่เกี่ยวข้องกับการก่อสร้างอาคารโรงงานและระบบสาธารณูปโภค (31 ธันวาคม 2562: จำนวน 68 ล้านบาทและจำนวน 38 พันล้านเวียดนามด่ง)

18.	เหตุการณ์ภายหลังรอบระยะเวลารายงาน

เมื่อวันที่ 9 เมษายน 2563 ที่ประชุมสามัญผู้ถือหุ้นของบริษัทฯประจำปี 2563 มีมติอนุมัติจ่ายเงินปันผลสำหรับผลประกอบการสำหรับปี 2562 ให้แก่ผู้ถือหุ้นเพิ่มอีกในอัตราหุ้นละ 0.25 บาท รวมเป็นเงินทั้งสิ้น 267 ล้านบาท โดยกำหนดจ่ายเงินปันผลในวันที่ 8 พฤษภาคม 2563 เงินปันผลนี้จะถูกบันทึกบัญชีใน                              ไตรมาสที่สองของปีปัจจุบัน

19.	การอนุมัติงบการเงินระหว่างกาล

งบการเงินระหว่างกาลนี้ได้รับการอนุมัติให้ออกโดยคณะกรรมการของบริษัทฯเมื่อวันที่ 14 พฤษภาคม 2563

| มาตรฐานการรายงานทางการเงิน | มาตรฐานการรายงานทางการเงิน |

| ฉบับที่ 7 | การเปิดเผยข้อมูลเครื่องมือทางการเงิน |

| ฉบับที่ 9 | เครื่องมือทางการเงิน |

| มาตรฐานการบัญชี | มาตรฐานการบัญชี |

| ฉบับที่ 32 | การแสดงรายการเครื่องมือทางการเงิน |

| การตีความมาตรฐานการรายงานทางการเงิน | การตีความมาตรฐานการรายงานทางการเงิน |

| ฉบับที่ 16 | การป้องกันความเสี่ยงของเงินลงทุนสุทธิในหน่วยงานต่างประเทศ |

| ฉบับที่ 19 | การชำระหนี้สินทางการเงินด้วยตราสารทุน |



|  | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  |  | งบการเงินรวม | งบการเงินรวม | งบการเงินรวม | งบการเงินรวม |

|  |  | 31 ธันวาคม           2562 | มาตรฐาน         การรายงาน        ทางการเงิน            กลุ่มเครื่องมือทางการเงิน | ผลกระทบจากมาตรฐานการรายงานทางการเงิน ฉบับที่ 16 | 1 มกราคม          2563 |

| งบแสดงฐานะการเงิน | งบแสดงฐานะการเงิน |  |  |  |  |

| สินทรัพย์ | สินทรัพย์ |  |  |  |  |

| สินทรัพย์หมุนเวียน | สินทรัพย์หมุนเวียน |  |  |  |  |

| ส่วนของลูกหนี้ตามสัญญาเช่าเงินทุนที่ถึงกำหนดชำระภายในหนึ่งปี | ส่วนของลูกหนี้ตามสัญญาเช่าเงินทุนที่ถึงกำหนดชำระภายในหนึ่งปี | - | - | 14 | 14 |

| สินทรัพย์ไม่หมุนเวียน | สินทรัพย์ไม่หมุนเวียน |  |  |  |  |

| อสังหาริมทรัพย์เพื่อการลงทุน | อสังหาริมทรัพย์เพื่อการลงทุน | - | - | 54 | 54 |

| สินทรัพย์สิทธิการใช้ | สินทรัพย์สิทธิการใช้ | - | - | 99 | 99 |

| ลูกหนี้ตามสัญญาเช่าเงินทุน - สุทธิจากส่วนที่ถึงกำหนดชำระภายในหนึ่งปี | ลูกหนี้ตามสัญญาเช่าเงินทุน - สุทธิจากส่วนที่ถึงกำหนดชำระภายในหนึ่งปี | - | - | 167 | 167 |

|  |  |  |  |  |  |

| หนี้สินและส่วนของผู้ถือหุ้น | หนี้สินและส่วนของผู้ถือหุ้น |  |  |  |  |

| หนี้สินหมุนเวียน | หนี้สินหมุนเวียน |  |  |  |  |

| ส่วนของหนี้สินตามสัญญาเช่าที่ถึงกำหนดชำระภายในหนึ่งปี | ส่วนของหนี้สินตามสัญญาเช่าที่ถึงกำหนดชำระภายในหนึ่งปี | - | - | (34) | (34) |

| หนี้สินไม่หมุนเวียน | หนี้สินไม่หมุนเวียน |  |  |  |  |

| หนี้สินตามสัญญาเช่า - สุทธิจากส่วนที่ถึงกำหนดชำระภายในหนึ่งปี | หนี้สินตามสัญญาเช่า - สุทธิจากส่วนที่ถึงกำหนดชำระภายในหนึ่งปี | - | - | (300) | (300) |

|  |  |  |  |  |  |

| ส่วนของผู้ถือหุ้น | ส่วนของผู้ถือหุ้น |  |  |  |  |

| กำไรสะสม - ยังไม่ได้จัดสรร | กำไรสะสม - ยังไม่ได้จัดสรร | - | (96) | - | (96) |



|  | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  |  | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ |

|  |  | 31 ธันวาคม               2562 | มาตรฐาน         การรายงาน        ทางการเงิน            กลุ่มเครื่องมือทางการเงิน | ผลกระทบจากมาตรฐานการรายงานทางการเงิน ฉบับที่ 16 | 1 มกราคม                2563 |

| งบแสดงฐานะการเงิน | งบแสดงฐานะการเงิน |  |  |  |  |

| สินทรัพย์ | สินทรัพย์ |  |  |  |  |

| สินทรัพย์ไม่หมุนเวียน | สินทรัพย์ไม่หมุนเวียน |  |  |  |  |

| สินทรัพย์สิทธิการใช้ | สินทรัพย์สิทธิการใช้ | - | - | 21 | 21 |

|  |  |  |  |  |  |

| หนี้สิน | หนี้สิน |  |  |  |  |

| หนี้สินหมุนเวียน | หนี้สินหมุนเวียน |  |  |  |  |

| ส่วนของหนี้สินตามสัญญาเช่าที่ถึงกำหนดชำระภายในหนึ่งปี | ส่วนของหนี้สินตามสัญญาเช่าที่ถึงกำหนดชำระภายในหนึ่งปี | - | - | (9) | (9) |

| หนี้สินไม่หมุนเวียน | หนี้สินไม่หมุนเวียน |  |  |  |  |

| หนี้สินตามสัญญาเช่า - สุทธิจากส่วนที่ถึงกำหนดชำระภายในหนึ่งปี | หนี้สินตามสัญญาเช่า - สุทธิจากส่วนที่ถึงกำหนดชำระภายในหนึ่งปี | - | - | (12) | (12) |



|  |  | (หน่วย: ล้านบาท) |

|  | งบการเงินรวม | งบการเงินเฉพาะกิจการ |

| ที่ดินและส่วนปรับปรุงที่ดิน | 264 | - |

| อาคารและส่วนปรับปรุงอาคาร | 23 | - |

| ยานพาหนะ | 47 | 21 |

| รวมสินทรัพย์สิทธิการใช้และลูกหนี้ตามสัญญาเช่า | 334 | 21 |



|  | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม |  |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ | นโยบายการกำหนดราคา |

|  | 2563 | 2562 | 2563 | 2562 |  |

| รายการธุรกิจกับบริษัทย่อย |  |  |  |  |  |

| (ตัดออกจากงบการเงินรวมแล้ว) |  |  |  |  |  |

| รายได้จากการให้เช่า | - | - | 9 | 7 | ราคาตามสัญญา |

| ดอกเบี้ยรับ | - | - | 4 | 4 | ร้อยละ 2.60 ถึง 4.55 ต่อปี |

| ค่าสาธารณูปโภค | - | - | 3 | 3 | ราคาตามสัญญาหรือราคาที่ตกลงร่วมกัน |

| รายการธุรกิจกับบริษัทร่วม |  |  |  |  |  |

| รายได้ค่าสาธารณูปโภค | 58 | 54 | - | - | ราคาตลาดหรือราคาตามสัญญา |

| รายได้จากการให้เช่า | 29 | 27 | 1 | 1 | ราคาตามสัญญา |

| รายได้ค่าธรรมเนียมบริหารอสังหาริมทรัพย์ | 4 | 3 | - | - | ราคาตามสัญญา |

| รายได้ค่าธรรมเนียมผู้จัดการกองทรัสต์ฯ | 2 | 3 | - | - | ราคาตามสัญญา |

| ค่าสาธารณูปโภค | 3 | 2 | - | - | ราคาตามสัญญา |

| ค่าไฟฟ้า | 6 | 6 | - | - | ราคาตลาดหรือราคาตามสัญญา |

| ค่าใช้จ่ายอื่น | 4 | 4 | 3 | 2 | ราคาตามสัญญาหรือราคาที่ตกลงร่วมกัน |

| รายการธุรกิจกับกิจการที่เกี่ยวข้องกัน |  |  |  |  |  |

| ค่าเช่า | 1 | 1 | 1 | 1 | ราคาตามสัญญา |

| ดอกเบี้ยจ่าย | 2 | 1 | - | - | ร้อยละ 3.40 และ 3.75 ต่อปี |



|  | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 31 มีนาคม 2563 | 31 ธันวาคม 2562 | 31 มีนาคม 2563 | 31 ธันวาคม 2562 |

|  |  | (ตรวจสอบแล้ว) |  | (ตรวจสอบแล้ว) |

| ลูกหนี้การค้า - กิจการที่เกี่ยวข้องกัน (หมายเหตุ 4) |  |  |  |  |

| บริษัทร่วม | 23 | 24 | - | - |

| รวม | 23 | 24 | - | - |

| ลูกหนี้อื่น - กิจการเกี่ยวข้องกัน (หมายเหตุ 4) | ลูกหนี้อื่น - กิจการเกี่ยวข้องกัน (หมายเหตุ 4) |  |  |  |

| บริษัทย่อย | - | - | 38 | 26 |

| บริษัทร่วม | 2 | 177 | 2 | 142 |

| รวม | 2 | 177 | 40 | 168 |

| ลูกหนี้อื่น - บุคคลที่เกี่ยวข้องกัน (หมายเหตุ 4) | ลูกหนี้อื่น - บุคคลที่เกี่ยวข้องกัน (หมายเหตุ 4) |  |  |  |

| เงินจ่ายล่วงหน้าค่าที่ดิน | 353 | 25 | - | - |

| รวม | 353 | 25 | - | - |

| ค่าเช่าที่ดินจ่ายล่วงหน้า - กิจการที่เกี่ยวข้องกัน |  |  |  |  |

| บริษัทที่เกี่ยวข้องกัน* | 58 | 56 | - | - |

| เจ้าหนี้อื่น - กิจการที่เกี่ยวข้องกัน (หมายเหตุ 12) |  |  |  |  |

| บริษัทย่อย | - | - | 3 | 1 |

| บริษัทร่วม | 24 | 19 | 7 | 5 |

| รวม | 24 | 19 | 10 | 6 |

| เงินรับล่วงหน้าค่าที่ดิน - กิจการที่เกี่ยวข้องกัน |  |  |  |  |

| บริษัทย่อย | - | - | 16 | 16 |

| บริษัทที่เกี่ยวข้องกัน* | 75 | 75 | 75 | 75 |

| รวม | 75 | 75 | 91 | 91 |

| รายได้ค่าเช่าที่ดินและอาคารโรงงานรับล่วงหน้า -     กิจการที่เกี่ยวข้องกัน |  |  |  |  |

| บริษัทย่อย | - | - | 7 | 2 |

| บริษัทร่วม | 2,855 | 2,882 | 213 | 214 |

| รวม | 2,855 | 2,882 | 220 | 216 |

| *มีกรรมการร่วมกันหรือมีบุคคลในครอบครัวของผู้ถือหุ้นใหญ่ของบริษัทฯเป็นกรรมการ | *มีกรรมการร่วมกันหรือมีบุคคลในครอบครัวของผู้ถือหุ้นใหญ่ของบริษัทฯเป็นกรรมการ | *มีกรรมการร่วมกันหรือมีบุคคลในครอบครัวของผู้ถือหุ้นใหญ่ของบริษัทฯเป็นกรรมการ | *มีกรรมการร่วมกันหรือมีบุคคลในครอบครัวของผู้ถือหุ้นใหญ่ของบริษัทฯเป็นกรรมการ | *มีกรรมการร่วมกันหรือมีบุคคลในครอบครัวของผู้ถือหุ้นใหญ่ของบริษัทฯเป็นกรรมการ |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินรวม | งบการเงินรวม | งบการเงินรวม |

|  | ยอดคงเหลือ |  |  | ยอดคงเหลือ |

|  | ณ วันที่ | ในระหว่างงวด | ในระหว่างงวด | ณ วันที่ |

|  | 31 ธันวาคม 2562 | เพิ่มขึ้น | ลดลง | 31 มีนาคม 2563 |

|  | (ตรวจสอบแล้ว) |  |  |  |

| เงินกู้ยืมระยะสั้นจากกิจการที่เกี่ยวข้องกัน |  |  |  |  |

| บริษัท ไทย-จีน อุตสาหกรรมระยอง เซอร์วิส จำกัด | 288 | - | - | 288 |

| Kinderworld Education Group Pte. Ltd. | 6 | - | - | 6 |

| รวม | 294 | - | - | 294 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ |

|  |  | ในระหว่างงวด | ในระหว่างงวด | ในระหว่างงวด |  |

|  | ยอดคงเหลือ         ณ วันที่                  31 ธันวาคม 2562 | เพิ่มขึ้น | ลดลง | กำไรที่ยัง         ไม่เกิดขึ้นจริงจากการแปลงค่าอัตราแลกเปลี่ยน | ยอดคงเหลือ                   ณ วันที่                    31 มีนาคม 2563 |

|  | (ตรวจสอบแล้ว) |  |  |  |  |

| เงินให้กู้ยืมระยะสั้นแก่บริษัทย่อย |  |  |  |  |  |

| บริษัท อมตะ คินเดอร์เวิลด์ เอ็ดยูเคชั่น |  |  |  |  |  |

| จำกัด | 7 | - | - | - | 7 |

| รวม | 7 | - | - | - | 7 |

|  |  |  |  |  |  |

| เงินให้กู้ยืมระยะยาวแก่บริษัทย่อย |  |  |  |  |  |

| บริษัท อมตะ วีเอ็น จำกัด (มหาชน) | 300 | - | - | - | 300 |

| Amata Asia Limited | 33 | - | - | 3 | 36 |

| รวม | 333 | - | - | 3 | 336 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 2563 | 2562 | 2563 | 2562 |

| ผลประโยชน์ระยะสั้น | 27 | 25 | 11 | 8 |

| ผลประโยชน์หลังออกจากงาน | 1 | 2 | 1 | 1 |

| รวม | 28 | 27 | 12 | 9 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 31 มีนาคม       2563 | 31 ธันวาคม 2562 | 31 มีนาคม       2563 | 31 ธันวาคม 2562 |

|  |  | (ตรวจสอบแล้ว) |  | (ตรวจสอบแล้ว) |

| ลูกหนี้การค้า - กิจการที่เกี่ยวข้องกัน (หมายเหตุ 3) | 23 | 24 | - | - |

| ลูกหนี้การค้า - กิจการที่ไม่เกี่ยวข้องกัน | 215 | 229 | - | - |

| ลูกหนี้อื่น - กิจการที่เกี่ยวข้องกัน (หมายเหตุ 3) | 2 | 177 | 40 | 168 |

| ลูกหนี้อื่น - บุคคลที่เกี่ยวข้องกัน (หมายเหตุ 3) | 353 | 25 | - | - |

| ลูกหนี้อื่น - กิจการที่ไม่เกี่ยวข้องกัน | 170 | 154 | 56 | 61 |

| รวม | 763 | 609 | 96 | 229 |

| หัก: ค่าเผื่อหนี้สงสัยจะสูญ | (12) | (12) | - | - |

| ลูกหนี้การค้าและลูกหนี้อื่น - สุทธิ | 751 | 597 | 96 | 229 |



|  | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

| อายุหนี้ค้างชำระ | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 31 มีนาคม     2563 | 31 ธันวาคม 2562 | 31 มีนาคม           2563 | 31 ธันวาคม 2562 |

|  |  | (ตรวจสอบแล้ว) |  | (ตรวจสอบแล้ว) |

| กิจการที่เกี่ยวข้องกัน |  |  |  |  |

| ยังไม่ถึงกำหนดชำระ | 23 | 24 | - | - |

| รวมลูกหนี้การค้า - กิจการที่เกี่ยวข้องกัน | 23 | 24 | - | - |

| กิจการที่ไม่เกี่ยวข้องกัน |  |  |  |  |

| ยังไม่ถึงกำหนดชำระ | 194 | 203 | - | - |

| ค้างชำระ |  |  |  |  |

| ไม่เกิน 3 เดือน | 8 | 13 | - | - |

| มากกว่า 3 - 9 เดือน | 2 | 2 | - | - |

| มากกว่า 9 - 12 เดือน | 1 | 1 | - | - |

| มากกว่า 12 เดือน | 10 | 10 | - | - |

| รวม | 215 | 229 | - | - |

| หัก: ค่าเผื่อหนี้สงสัยจะสูญ | (12) | (12) | - | - |

| รวมลูกหนี้การค้า - กิจการที่ไม่เกี่ยวข้องกัน - สุทธิ | 203 | 217 | - | - |

| ลูกหนี้การค้า - สุทธิ | 226 | 241 | - | - |



|  | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินเฉพาะกิจการ |

| มูลค่าสุทธิตามบัญชี ณ วันที่ 1 มกราคม 2563 | 4,061 | 1,193 |

| รายการปรับปรุงผลกระทบจากการนำมาตรฐานการ    รายงานทางการเงิน ฉบับที่ 9 มาถือปฏิบัติครั้งแรก | (96) | - |

| ส่วนแบ่งกำไรจากเงินลงทุน | 17 | - |

| เงินปันผลรับ | (10) | - |

| การรับรู้รายการตราสารอนุพันธ์ด้วยมูลค่ายุติธรรมผ่าน    กำไรขาดทุนเบ็ดเสร็จอื่น | (81) | - |

| มูลค่าสุทธิตามบัญชี ณ วันที่ 31 มีนาคม 2563 | 3,891 | 1,193 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินเฉพาะกิจการ |

| มูลค่าสุทธิตามบัญชี ณ วันที่ 1 มกราคม 2563 | 5,176 | 1,759 |

| รายการปรับปรุงสินทรัพย์สิทธิการใช้ จากการนำ  มาตรฐานการรายงานทางการเงิน ฉบับที่ 16   มาถือปฏิบัติครั้งแรก | 52 | - |

| ซื้อเพิ่มระหว่างงวด - ราคาทุน | 134 | - |

| ค่าเสื่อมราคาสำหรับงวด | (41) | (2) |

| ผลต่างจากการแปลงค่างบการเงิน | 39 | - |

| มูลค่าสุทธิตามบัญชี ณ วันที่ 31 มีนาคม 2563 | 5,360 | 1,757 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินเฉพาะกิจการ |

| มูลค่าสุทธิตามบัญชี ณ วันที่ 1 มกราคม 2563 | 2,104 | 162 |

| ซื้อเพิ่มระหว่างงวด - ราคาทุน | 29 | 1 |

| ค่าเสื่อมราคาสำหรับงวด | (28) | (4) |

| ผลต่างจากการแปลงค่างบการเงิน | 7 | - |

| มูลค่าสุทธิตามบัญชี ณ วันที่ 31 มีนาคม 2563 | 2,112 | 159 |



|  | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินเฉพาะกิจการ |

| สินทรัพย์สิทธิการใช้  (ภายใต้บัญชี “อสังหาริมทรัพย์เพื่อการลงทุน”) | 52 | - |

| สินทรัพย์สิทธิการใช้ | 95 | 19 |

|  |  |  |

| ลูกหนี้ตามสัญญาเช่าเงินทุน | 184 | - |

| หัก: ส่วนที่ถึงกำหนดชำระในหนึ่งปี | (15) | - |

| ลูกหนี้ตามสัญญาเช่าเงินทุน - สุทธิจากส่วนที่ถึงกำหนด ชำระในหนึ่งปี | 169 | - |



|  |  | (หน่วย: ล้านบาท) |

|  | งบการเงินรวม | งบการเงินเฉพาะกิจการ |

| หนี้สินตามสัญญาเช่า | 333 | 19 |

| หัก : ส่วนที่ถึงกำหนดชำระในหนึ่งปี | (31) | (7) |

| หนี้สินตามสัญญาเช่า - สุทธิจากส่วนที่ถึงกำหนด    ชำระในหนึ่งปี | 302 | 12 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 31 มีนาคม 2563 | 31 ธันวาคม 2562 | 31 มีนาคม 2563 | 31 ธันวาคม 2562 |

|  |  | (ตรวจสอบแล้ว) |  | (ตรวจสอบแล้ว) |

| เจ้าหนี้การค้า - กิจการที่ไม่เกี่ยวข้องกัน | 257 | 304 | 5 | 7 |

| เจ้าหนี้อื่น - กิจการที่เกี่ยวข้องกัน (หมายเหตุ 3) | 24 | 19 | 10 | 6 |

| เจ้าหนี้อื่น - กิจการที่ไม่เกี่ยวข้องกัน | 414 | 360 | 172 | 146 |

| รวม | 695 | 683 | 187 | 159 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 31 มีนาคม 2563 | 31 ธันวาคม 2562 | 31 มีนาคม 2563 | 31 ธันวาคม 2562 |

|  |  | (ตรวจสอบแล้ว) |  | (ตรวจสอบแล้ว) |

| บริษัท อมตะ คอร์ปอเรชัน จำกัด (มหาชน) | 2,294 | 1,894 | 2,294 | 1,894 |

| บริษัท อมตะซิตี้ ระยอง จำกัด | 540 | 540 | - | - |

| บริษัท พัฒนาอสังหาริมทรัพย์เพื่อการ    อุตสาหกรรมระยอง ไทย-จีน จำกัด | 1,805 | 438 | - | - |

| บริษัท อมตะ วีเอ็น จำกัด (มหาชน) | 220 | 270 | - | - |

| บริษัท อมตะ ซัมมิท เรดดี้ บิลท์ จำกัด | 369 | 310 | - | - |

| Amata City Long Thanh JSC. | 2,222 | 2,090 | - | - |

| Amata City Bienhoa JSC. | 1,143 | 1,052 | - | - |

| รวม | 8,593 | 6,594 | 2,294 | 1,894 |

| หัก: ส่วนที่ถึงกำหนดชำระภายในหนึ่งปี | (1,494) | (1,145) | (641) | (464) |

| เงินกู้ยืมระยะยาว - สุทธิจากส่วนที่ถึงกำหนด    ชำระภายในหนึ่งปี | 7,099 | 5,449 | 1,653 | 1,430 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินเฉพาะกิจการ |

| ยอดคงเหลือ ณ วันที่ 1 มกราคม 2563 | 6,594 | 1,894 |

| บวก: กู้เพิ่มในระหว่างงวด | 2,137 | 500 |

| บวก: ผลต่างของอัตราแลกเปลี่ยนจากการแปลงค่างบการเงิน/             กำไรจากอัตราแลกเปลี่ยนที่ยังไม่เกิดขึ้นจริง | 83 | - |

| หัก: จ่ายคืนเงินกู้ | (221) | (100) |

| ยอดคงเหลือ ณ วันที่ 31 มีนาคม 2563 | 8,593 | 2,294 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินรวม/ งบการเงินเฉพาะกิจการ | งบการเงินรวม/ งบการเงินเฉพาะกิจการ |

|  | 31 มีนาคม 2563 | 31 ธันวาคม 2562 |

|  |  | (ตรวจสอบแล้ว) |

| หุ้นกู้ | 6,000 | 6,000 |

| หัก: ค่าธรรมเนียมในการออกหุ้นกู้รอตัดจ่าย | (6) | (6) |

| หุ้นกู้ - สุทธิ | 5,994 | 5,994 |

| หัก: ส่วนที่ถึงกำหนดชำระภายในหนึ่งปี | (1,000) | (1,000) |

| หุ้นกู้ - สุทธิจากส่วนที่ถึงกำหนดชำระภายในหนึ่งปี | 4,994 | 4,994 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 2563 | 2562 | 2563 | 2562 |

| ภาษีเงินได้ระหว่างกาล | 56 | 48 | - | - |

| ภาษีเงินได้รอการตัดบัญชีที่เกิดจาก   ผลแตกต่างชั่วคราวและการกลับรายการ   ผลแตกต่างชั่วคราว | (17) | (12) | (32) | - |

| ผลต่างจากการแปลงค่างบการเงิน | (19) | 6 | - | - |

| ภาษีเงินได้ที่แสดงอยู่ในงบกำไรขาดทุน | 20 | 42 | (32) | - |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม |

|  | ส่วนงานพัฒนา อสังหาริมทรัพย์ | ส่วนงานพัฒนา อสังหาริมทรัพย์ | ส่วนงานพัฒนา อสังหาริมทรัพย์ | ส่วนงานบริการ สาธารณูปโภค | ส่วนงานบริการ สาธารณูปโภค | ส่วนงาน ให้เช่าทรัพย์สิน | ส่วนงาน ให้เช่าทรัพย์สิน | การตัดรายการบัญชีระหว่างกัน | การตัดรายการบัญชีระหว่างกัน | งบการเงินรวม | งบการเงินรวม |

|  | 2563 | 2563 | 2562 | 2563 | 2562 | 2563 | 2562 | 2563 | 2562 | 2563 | 2562 |

| รายได้จากภายนอก | รายได้จากภายนอก | 409 | 409 | 392 | 490 | 470 | 200 | 182 | - | - | 1,099 | 1,044 |

| รายได้ระหว่างส่วนงาน | รายได้ระหว่างส่วนงาน | 28 | 28 | 14 | 7 | 10 | 12 | 10 | (47) | (34) | - | - |

| รายได้ทั้งสิ้น | รายได้ทั้งสิ้น | 437 | 437 | 406 | 497 | 480 | 212 | 192 | (47) | (34) | 1,099 | 1,044 |

| กำไรจากการดำเนินงานตามส่วนงาน | กำไรจากการดำเนินงานตามส่วนงาน | 233 | 233 | 156 | 157 | 162 | 145 | 136 | - | - | 535 | 454 |

| รายได้และค่าใช้จ่ายที่ไม่ได้ปันส่วน: | รายได้และค่าใช้จ่ายที่ไม่ได้ปันส่วน: |  |  |  |  |  |  |  |  |  |  |  |

| รายได้ดอกเบี้ย | รายได้ดอกเบี้ย |  |  |  |  |  |  |  |  |  | 21 | 9 |

| กำไร (ขาดทุน) จากอัตราแลกเปลี่ยน | กำไร (ขาดทุน) จากอัตราแลกเปลี่ยน |  |  |  |  |  |  |  |  |  | 109 | (35) |

| รายได้อื่น | รายได้อื่น |  |  |  |  |  |  |  |  |  | 23 | 30 |

| ค่าใช้จ่ายในการขาย | ค่าใช้จ่ายในการขาย |  |  |  |  |  |  |  |  |  | (41) | (31) |

| ค่าใช้จ่ายในการบริหาร | ค่าใช้จ่ายในการบริหาร |  |  |  |  |  |  |  |  |  | (206) | (171) |

| ส่วนแบ่งกำไรจากเงินลงทุนในบริษัทร่วม | ส่วนแบ่งกำไรจากเงินลงทุนในบริษัทร่วม | ส่วนแบ่งกำไรจากเงินลงทุนในบริษัทร่วม |  |  |  |  |  |  |  |  | 14 | 179 |

| ค่าใช้จ่ายทางการเงิน | ค่าใช้จ่ายทางการเงิน |  |  |  |  |  |  |  |  |  | (109) | (78) |

| ภาษีเงินได้ | ภาษีเงินได้ |  |  |  |  |  |  |  |  |  | (20) | (42) |

| กำไรสำหรับงวด | กำไรสำหรับงวด |  |  |  |  |  |  |  |  |  | 326 | 315 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม |

|  | ส่วนงานในประเทศไทย | ส่วนงานในประเทศไทย | ส่วนงานในต่างประเทศ | ส่วนงานในต่างประเทศ | รวม | รวม |

|  | 2563 | 2562 | 2563 | 2562 | 2563 | 2562 |

| รายได้จากการดำเนินงานตามส่วนงาน | 981 | 925 | 118 | 119 | 1,099 | 1,044 |

| กำไรจากการดำเนินงานตามส่วนงาน | 475 | 393 | 60 | 61 | 535 | 454 |